Ioannes Steinbeck
Ioannes Ernestus ('John Ernest') Steinbeck (natus die 27 Februarii 1902 in Californiae urbe Salinas; mortuus Novi Eboraci die 20 Decembris 1968) fuit clarus scriptor Americanus. Inter secundum bellum mundanum Steinbeck diurnarius de belli rebus gestis scripsit. Anno 1940 pro mythistoria The Grapes of Wrath inscripta Praemium Pulitzer Praemiumque Librorum Nationale et anno 1962 etiam praemium Nobelianum litterarum accepit, ratione operae cum satura et realismo. Et libros de iuribus laborandi et oecologia scripsit. Ipse tamen magnum opus suum mythistoriam East of Eden iudicabat quam anno 1952 publicavit et statim in fastos librorum plurimum venditorum ingressa est.